જાકાર્તાઃ 18મા એશિયન ગેમ્સમાં ભારતે પોતાના કટ્ટર હરીફ પાકિસ્તાનને 2-1થી હરાવીને બ્રોન્ઝ મેડલ પર કબજો જમાવી લીધો છે. આ સાથે જ ભારત એશિયન ગેમ્સમાં આઠમા ક્રમે આવી ગયું છે. ત્રીજા સ્થાન માટે રમાયેલા મુકાબલાની વાત કરીએ તો ભારતે શરુઆતથી જ પાકિસ્તાન પર દબાણ બનાવ્યું હતું અને તેને ગોલ કરવાની તક આપી નહોતી. મેચના ચોથા ક્વાર્ટરમાં પાકિસ્તાને એક ગોલ કર્યો પરંતુ તે બરાબરી પર આવી શક્યું નહોતું.